La Tablada (atxilotze-zentro klandestinoa)

La Tablada, Base Roberto bezala ere ezaguna, Uruguain 1977tik 1983ra bitartean jardun zuen atxilotze eta tortura zentro klandestino bat izan zen;https://www.lr21.com.uy/politica/81505-realizaron-excavacion-en-complejo-de-millan-ante-denuncia-de-un-cementerio-clandestino instalazio horietan, Uruguaiko diktadura zibiko militarrean arrazoi politikoengatik atxilotutakoen giza eskubideen urraketa larriak egin ziren. Han jardun zuen Operazio Antisubertsiboen Koordinazio Organoak (OCOA), eta tortura, sexu-abusuak eta pertsonen desagerpenak sistematikoki egin izanaren salaketak daude.https://www.lr21.com.uy/politica/265671-el-enterradero-de-la-tablada 

 Historia 
Zentro klandestino horrek Montevideoko departamenduko Camino Melillan eta Camino Luis Eduardo Pérezen zegoen eraikin batean funtzionatu zuen. Eraikin hori abeltzainen hotel gisa erabili izan zen historian zehar, ganadua La Tablada Nacionalera zeramatenean.https://www.lr21.com.uy/politica/459459-la-tablada-en-la-dictadura Eraikin hori Juan María Bordaberry de facto presidentearen aginduz konfiskatu zen 1975ean, eta diktadurak tailer eta ibilgailu-biltegi gisa erabili zuen hasiera batean.

1977ko erdialdean, leku horretara eraman zituzten ordura arte 300 Carlos atxilotze- eta tortura-zentro klandestinoan zeuden bahituak eta tortura-aparatuak. La Tabladako preso ohien erakundearen arabera, zentro horretatik 240 bahitu inguru igaro ziren, baina kopurua handiagoa izan zitekeen. Era berean, herrialdeko pertsonen hilketa eta desagerpenaren leku nagusitzat jotzen da, izan ere, Uruguaiko lurraldean desagertutako 40 atxilotuetatik gutxienez 11 leku horretan ikusi zituzten azken aldiz.

Errepresio-zentro hori itxi ondoren, 1984 ondoren, eraikinak eraldaketa handiak jasan zituen, eta espetxeratze-zentro gisa erabili zen, lehenik 1988tik nerabeentzat, eta, ondoren, helduentzat, 2002 eta 2012 urteen artean. 2016an iragarri zen hurrengo urtean nerabeentzako birgaitze-zentro bat inauguratuko zela eraikin horretan. Proiektu hori ikusita, Luz Ibarburu Behatokiak eskatu zuen ez egiteko inolako obrarik, ez eta eraikinetan aldaketarik ere, desagertutako atxilotuen gorpuak lurperatu zituzten susmoa dagoelako. Neurri hori 2017an eman zen, eta gaur egun lekua hutsik dago.https://ladiaria.com.uy/politica/articulo/2018/8/mas-militares-indagados-por-causa-de-la-tablada-declararian-hoy-otros-seran-conducidos/

2019an, La Tablada Nacional multzoa (64 ha.) Memoria Gune izendatu zuten.https://zenodo.org/record/5745768

 Atxilotutako desagertuak 
La Tabladan azken aldiz ikusiak izan ziren pertsona hauek: Omar Paitta, Luis Eduardo Arigón Castel, Amelia Sanjurjo Casal, Óscar José Baliñas Arias, Óscar Tassino Asteazu, Eduardo Gallo Castro, Carolina Barrientos Sagastibelza de Carneiro, Carlos Federico Cabezudo Pérez, Célica Élida Gómez Rosano, Ricardo Alfonso Blanco Valiente, Félix Sebastián Ortiz eta Miguel Ángel Mato Fagian. Guztiak desagertuta daude.

 Erreferentziak 

 Kanpo estekak 

Kategoria:Tortura
Kategoria:Diktadura zibiko-militarra Uruguain
Kategoria:Kriminalitatea Uruguain
Kategoria:Atxilotze zentroak
Kategoria:Uruguaiko espetxeak